URMĂRIT INTERNAȚIONAL PENTRU VIOL, DEPISTAT ÎN URMA COOPERĂRII POLIȚIENEȘTI INTERNAȚIONALE
La data de 30 martie 2024, pe baza unei bune colaborări între polițiștii Inspectoratului de Poliție Judeţean Neamț - Serviciul de Investigații Criminale, Centrul de Cooperare Polițienească Internațională - Biroul Sirene România, Biroul Sirene Italia, Biroul Atașatului de Afaceri Interne din cadrul Ambasadei României în Italia și echipele din cadrul Comando Provinciale Carabinieri Roma, a fost prins, la Roma, un bărbat, de 38 ani, din Bodeștii de Jos, județul Neamț.
Cel în cauză era urmărit național și internațional, pentru săvârșirea unei infracțiuni de viol în forma agravată, victima fiind o fetiță, de 13 ani.
Persoana urmărită a fost condamnată să execute o pedeapsă de 8 ani de închisoare, conform mandatului de executare a pedepsei închisorii emis de Judecătoria Piatra Neamț.
În cauză, s-a beneficiat de sprijinul Direcției Operațiuni Speciale din Poliția Română.